Diari Oficial de la Generalitat Valenciana


Sumari del DOGV 9371, del 29-06-2022 (2022/5902)

Informació publica de la modificació puntual del Pla especial de protecció Russafa Sud - Gran Via, per al canvi de qualificació d'ús GIS-5 al carrer de Salamanca, 22 (03712/2021/000432).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9371

Data del DOGV
:   29-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/5902


Organisme emissor
:   Ajuntament de València

Tipus de document
:   Anunci

Informació publica de la modificació puntual del Pla especial de protecció Russafa Sud - Gran Via, per al canvi de qualificació d'ús GIS-5 al carrer de Salamanca, 22 (03541/2021/000432). [2022/5902]  
La Junta de Govern Local de l'Ajuntament de València, en la sessió del 17 de juny de 2022, va adoptar l'acord que, en la part dispositiva, diu:  
  
«Primer. Sotmetre a informació pública durant un termini de 45 dies hàbils, mitjançant els anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat, l'expedient i la documentació de la modificació puntual del Pla especial de protecció Russafa Sud-Gran Via per al canvi d'ús GIS-5 al carrer de Salamanca, núm. 22, d'aquesta ciutat, instat per la mercantil Vereof Spain, SL. Els anuncis han d'indicar l'adreça electrònica per a la seua consulta.  
Segon. Iniciar el procés de consulta a les administracions públiques afectades durant el mateix termini, considerant com a tals les relacionades en el fonament de dret segon d'aquest acord.  
Tercer. Sol·licitar un informe a OCOVAL a l'objecte que obtinga, remeta i coordine els informes preceptius de les entitats subministradores dels serveis públics urbans que puguen resultar-ne afectades, així com als serveis municipals relacionats en el fonament de dret tercer d'aquest acord. La falta d'emissió dels informes en el termini establit permet prosseguir la tramitació de les actuacions.  
Quart. Notificar l'acord a totes les persones que figuren com a públic interessat en el fonament de dret segon a l'efecte de presentar al·legacions.  
Cinqué. Inserir en el lloc web municipal (www.valencia.es) la documentació sotmesa a informació pública i posar-la a disposició pública en el Servei de Planejament, situat en la planta segona de l'edifici municipal de l'antiga Fàbrica de Tabacs, al carrer d'Amadeu de Savoia, núm. 11.»  
  
I de conformitat amb el que estableix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanisme), en compliment de l'article 55.2 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell.  
  
València, 21 de juny de 2022.- El secretari: Manuel Latorre Hernández.